5 
et loierent et le traynerent dusques as fourques; puis delivrerent l’autre de mort. Chiex qui 
l'omme avoit tué estoit entre les gens, et vit tout chou. Et dist a lui meismes: Je tuai 
l'omme; pour coi chis est condampnés, comme chieus qui n'i a coupes, et est livrés a tourment ? 
Jou qui en sui coupavles en sui cuites. Par quele raison est faite cheste iniquités? Je ne 
sai fors que par le souffranche de Dieu. Chertes, Diex est droituriers juges, il vengera toutes 
iniquités. Et pour chou que il ne venge mie trop griement che fait ychi, je me voeill mous- 
trer coupavles, si deliverrai chelui de mort et | soufferrai le paine de mon meffait. Il se mist 
u peril, et dist: Vesme chi qui l'omme tuai. Laissiés chestui, car il n'i a coupes. Li juge 
s'esmerveillierent moult et delivrerent chelui qui loiés estoit, et loierent l'omecide. Li juge 
douterent de chu jugement, et amenerent chelui et les -1r- autres devant le roi, et li raconte- 
rent ensi que avenu estoit. Et li rois meismes fu en doutanche du jugement faire. En le fin 
leur pardonna li rois tout le meffait par commun conseill, par tel couvent que il li desisent le 
cause du meffait que il avoient pris seur aus. Et chil li disent le verité. Dont furent tout 
-II- delivré par commun assentement. Chis de Baudach qui vaut morir pour son ami, l'en 
mena en se maison et moult lonnera. Et dist: Se tu veus demourer avec mi, mes avoirs 
est tout de commun a ti et a mi, si comme drois est; et se tu veus raler en ton pais, partons 
mon avoir a moitié. Et chix d'Egypte, qui avoit desirier de repairier en sa terre, si retint le 
moitié de l'avoir que ses amis li offri, et repaira. 
Quant li peres ot dites toutes ches coses, si dist li fiex au pere: A paines porroit on 
trouver un ami. — Uns autres philosophes dist pour ses amis qui ne sont mie esprouvé: Pourvoi : 
te une fie pour tes anemis, et mil fies pour tes amis: car li amis devient a le fie anemis, et 
ensi te porras tu legierement garder de damage. — Uns autres || philosophes dist: Garde toi du 
conseil de chelui a eui tu demandes conseil, s'il n'est tes loiaus amis esprouvés. — Uns autres 
philosophes dist: Conseille ton ami en bien tant comme tu pues, ja soit che cose que il ne te 
voeille mie croire; car drois est que tu conseilles ton ami, encore soit che que il desconseilliés 
ne voeille mie croire ton conseill. — Uns autres philosophes dist: Ne descuevre mie ton conseil 
a toutes les gens; car qui son conseil a dedens son cuer, il puet eslirre le melleur. — Uns autres 
philosophes dist: Li consaus qui est enclos dedens son cuer, est aussi comme en ta chartre en- 
prisonnés; mais li consaus que tu as manifesté, te tient aussi comme loié dedens se chartre. 
— Uns philosophes dist: Ne t'acompaingne mie avec tes anemis, quant tu pues avoir autres 
compaignons; car il reprenderont tes maus et si tairont tes biens. — Uns versifierres dist: Une 
des grans adversités de chest siecle a a homme franc, et est à savoir que chou est che que il 
est constrains par necessité de requerre aiue a son ami. Uns hons demanda un Arrabien. I! dist: 
1 si lui loyerent les mains et le menerent au gibet B — 3/4 pourquoy ceulx qui ny ont coulpes sont 
condempnez a morir et je qui B — 4/6 quittez et si sui cause de toute ceste iniquite et affin que dieu ne me 
vende trop griefment ce mesfait je men vueil B — 7 del. ces deux et B (=g) — 8 Je suis cellui B — 9/10 et 
loierent . . . jug. fehlt B — 12 couvent fehlt B — 15 Si K — 15/16 se tu veus . . . drois est et fehlt B — 20 un 
ami en toute sa vie et qui la si le garde bien si fera comme sage B — 20/21 Für diese Stelle frei B: On 
espreuve maintes foiz ses ennemis que on cuide ses amis — 21 pour fehlt K — les amis deviennent maintes foiz B 
— 24 tant comme tu pues fehlt K — 24/25 combien quil ne v. B — 25 ja soit ce B — desconseillies fehlt B 
— 26 ne v. suivre B — 31 reprendent . . . taisent B — 31/33 Necessite est une des plus grandes adversitez . . . 
a homme fr. car il est constr. B — 33 dem. conseil a un arr. B 
N:o 5. 
r 
e 
fol. S2ra 
fol. S2rb 
